

OBJAVA ZA medije

**17. listopada 2025.**

**Je li plava boja vaše latice?**

**ROCKWOOL otvorio novi natječaj za prestižne stipendije**

* studentima 4.820 EUR a učenicima 1.750 EUR u akademskoj/školskoj godini
* Natječaj otvoren do 3.11.2025. do 23:59 sati
* Prijave isključivo mailom
* Do sada je ove stipendije dobilo 143 učenika i studenata

Već 18 godina zaredom u sklopu programa *Je li plava boja vaše latice?* ROCKWOOL u Hrvatskoj raspisuje natječaj za učeničke i studentske stipendije. Osim stipendija, svojim stipendistima nudi i plaćenu stručnu praksu uz mentoriranje kao i mogućnost zapošljavanja po završetku školovanja.

Natječaj je otvoren do 3. studenog 2025. godine do 23:59 sati. Učenici i studenti prijave mogu isključivo slati u digitalnom obliku na stipendije@rockwool.com

„Ponosni smo i zahvalni što smo kroz zadnjih 18 godina razvijali međusobno povjerenje s velikim brojem mladih ljudi i njihovih obitelji. Ovim programom potvrđujemo partnerski odnos s ljudima iz našeg okruženja a sve u cilju podizanja kvalitete života, pogotovo mladih“, izjavio je Aleks Fonović, direktor tvornice.

„U ovogodišnjem natječaju donosimo dvije novosti, osigurali smo dodatan budžet za još dvije učeničke stipendije čime ćemo omogućiti podršku još većem broju mladih. Također, kako bismo ponudili mogućnost stipendiranja i onim srednjoškolcima koji nemaju ambicije studirati i žele krenuti na tržište rada odmah po završetku strukovnog obrazovanja, spustili smo prosjek ocjena“, izjavila je Anđelka Toto-Ormuž, voditeljica korporativnih poslova te dodala kako je prosjek ocjena za studente ostao visok i nepromijenjen.

*Je li plava boja vaše latice?* program stipendiranja kojeg ROCKWOOL kontinuirano unaprjeđuje, prepoznat je i cijenjen među studentskom populacijom i krase ga već 10 zlatnih indeksa.

Kome će ove godine pripasti jednogodišnje studentske stipendije u iznosu od 4.820 EUR odnosno učeničke od 1.750 EUR saznat ćemo tijekom prosinca.

Više informacija o natječaju možete vidjeti ovdje [ROCKWOOL stipendije](https://www.rockwool.com/hr/o-nama/drustveno-odrzivo-poslovanje/stipendije/)